# A Keresztapa III.

### A Wikipédiából, a szabad lexikonból.

A Keresztapa III.
filmplakát IMDB 7,4/10 (38 448 szavazat)
Rendező: | Francis Ford Coppola
Producer: | Francis Ford Coppola
Forgatókönyvíró: | Francis Ford Coppola
Főszerepben: | Al Pacino Diane Keaton Andy Garcia
Zene: | Carmine Coppola John Bettis
Operatőr: | Gordon Willis
Jelmeztervező: | Milena Canonero
Vágó: | Lisa Fruchtman Barry Malkin Walter Murch
Forgalmazó: | Paramount Pictures
Gyártó: | Paramount Pictures
Bemutató: | 1990. december 25.
Időtartam: | 162 perc
Nyelv: | angol
Költségvetés: | 54 000 000 USD
Bevétel: | 137 millió USD
IMDb

A Keresztapa III. (The Godfather: Part III) 1990-ben bemutatott színes amerikai film.

A Keresztapa III.-ban a filmtörténelem legnagyobb családregénye folytatódik. A trilógia befejező részében Al Pacino a hatvanas éveiben járó mindenható Keresztapa, akit két cél vezérel: hogy családját letérítse a bűn útjáról, és hogy megfelelő utódot találjon magának. Lehet, hogy ez az utód a heves Vincent (Andy Garcia) lesz… de lehet, hogy épp ő az, aki Michael álmait a törvényes üzletről az erőszak poklává változtatja.

Francis Ford Coppola rendezésében, parádés szereposztás kíséretében e nagyszabású film méltó lezárása a filmtörténet legklasszikusabb trilógiájának.

## [szerkesztés] Szereplők

- Al Pacino (Don Michael Corleone)
- Diane Keaton (Kay Adams)
- Andy Garcia (Vincent Mancini)
- Talia Shire (Connie Corleone Rizzi)
- Eli Wallach (Don Altobello)
- Joe Mantegna (Joey Zaza)
- Bridget Fonda (Grace Hamilton)
- Sofia Coppola (Mary Corleone)

## [szerkesztés] Történet

1979-et írunk. Michael Corleone elhagyta Lake Tahoe-i birtokát és visszaköltözött New Yorkba. Létrehozta a Vito Corleone alapítványt, és azon munkálkodott, hogy vállalkozásait törvényes útra terelje. A film elején a katolikus egyház jótékonykodásai miatt épp a Szent Sebestyén-rend keresztjével tünteti ki. Az esemény után a tiszteletére rendezett ünnepségen megjelenik Kay is, akivel azóta elváltak, valamint a lánya, Mary, és a fia, Anthony, aki az énekesi karrierért feladja a jogi egyetemet. Apja neheztel rá a döntése miatt, de beleegyezik Kay nyomására. A partin megjelenik Vincent Mancini is, Sonny Corleone törvénytelen fia, aki segítséget kér a Keresztapától, mivel összetűzésbe keveredett Joey Zasával, aki a Corleone család által hátrahagyott törvénytelen üzletet vezeti. Vincent és Zasa összetűzésbe keverednek Michael szobájában. Ezután Vincent felajánlja szolgálatait Michaelnek, aki a szárnyai alá veszi őt. Még aznap éjjel két fegyveres tör Vincent életére a lakásán, de kudarcot vallanak, és ő végez velük. Michael Corleone eközben a Vatikán részesedését szeretné kivásárolni az Immobiliare nevű cégből. Ez az üzlet mindennél fontosabb lenne, ám a korrupt vatikáni bankárok mereven ellenzik a tervet. Don Altobello, egy öreg maffiózó közli Michaellel, hogy régi partnerei szeretnének beszállni az üzletbe, hogy ott mossák tisztára a pénzüket. Michael ellenzi az ötletet, de később mégis összehív egy találkozót Atlantic Citybe. Zasát kihagyja terveiből, mire ő feldühödve távozik, az ellenségének kikiáltva Michaelt. Percekkel később egy helikopter jelenik meg az épület felett, és tüzet nyit a tetőablakra. Majdnem minden jelenlévő meghal, de Michaelt Vincent ki tudja menekíteni. Don Corleone még aznap este diabetikus rohamot kap, kórházba kell őt szállítani. Eközben Vincent és Michael lánya, Mary között szerelem bontakozik ki, annak ellenére, hogy unokatestvérek. Vincent bosszút forral Zasa ellen, melynek végén meg is öli őt. Michael ezt hallván haragra gerjed. Megtiltja Vincentnek és Marynek, hogy találkozzanak. A család Szicíliába megy, hogy megnézzék Anthony fellépését az operában, és hogy megkössék a Vatikánnal az üzletet. Olasz földön Michael arra kéri Vincentet, hogy színleljen árulást Don Altobello előtt, mert rá gyanakszik a gyilkosságokkal kapcsolatban. Altobello elhiszi a mesét, és megismerteti Vincentet Licio Lucchesivel, aki az események mögött áll. Mindeközben Michael meggyónja egy papnak bűneit. Kay is Szicíliába érkezik, ahol Michael körbevezeti őt, és a bocsánatáért könyörög. Kiderül, hogy még mindig szeretik egymást. Ám ekkor rossz hírek érkeztek: Michael öreg barátja, Don Tommasino halott: újra kezdődnek a leszámolások. Mindeközben a Vatikánban megválasztják I. János Pált, aki hajlandó az Immobiliare-üzletbe belemenni. Vincent elmondja Michaelnek, hogy bérgyilkosokat béreltek fel, hogy eltegyék őt láb alól. Vincent visszavágna, de Michael figyelmezteti, hogy ha egyszer belekezdenek, nincs visszaút. Mivel ő már úgy érzi, erre nem képes, ezért átadja Vincentnek a bosszú beteljesítésének jogát, egyben megteszi őt az új Keresztapának. Ezért cserébe csak annyit kér, hogy hagyja békén Maryt. Ezután Palermóba utazik a család Anthony fellépésére. Miután a merénylők megmérgezik a pápát, már csak Michaelt kell eltüntetni az útból. Bár végül sorra leszámolnak velük, egy mesterlövész mégis bejut az operába, ahol előadás közben akar végezni Michaellel. Ez nem sikerül neki, de az előadás végén, a nagy kavarodásban tüzet nyit. Azonban nem Michaelt, hanem Maryt sebzi halálra a két golyó. Michael a fájdalomtól szinte eszét veszti. A film zárójelenetében az idős és magányos Michael Corleone szicíliai kertjében egyedül hal meg.

## [szerkesztés] Díjak és jelölések

- Arany Málna-díj – legrosszabb új sztár: Sophia Coppola
- Oscar-díj (1991) – Legjobb film jelölés: Francis Ford Coppola
- Oscar-díj (1991) – Legjobb rendező jelölés: Francis Ford Coppola
- Oscar-díj (1991) – Legjobb operatőr jelölés: Gordon Willis
- Oscar-díj (1991) – Legjobb férfi mellékszereplő jelölés: Andy Garcia
- Oscar-díj (1991) – Legjobb látványtervezés jelölés: Gary Fettis, Dean Tavoularis
- Oscar-díj (1991) – Legjobb eredeti filmzene jelölés: John Bettis, Carmine Coppola
- Oscar-díj (1991) – Legjobb vágás jelölés: Barry Malkin, Lisa Fruchtman, Walter Murch

## [szerkesztés] Lásd még

- A Keresztapa
- A Keresztapa II.

## [szerkesztés] Külső hivatkozások

A magyar Wikidézetben további idézetek találhatóak
A Keresztapa III. témában.

- A Keresztapa III. az Internet Movie Database oldalain

A Keresztapa
Filmek | • A Keresztapa • A Keresztapa II. • A Keresztapa III. • A Keresztapa Saga •
Regények | • A Keresztapa (regény) • A szicíliai • A Keresztapa visszatér • A Keresztapa bosszúja •
Corleone család | • Don Vito Corleone • Carmella Corleone • Tom Hagen • Sonny Corleone • Fredo Corleone • Michael Corleone • Connie Corleone-Rizzi • Apollonia Vitelli-Corleone • Kay Adams • Anthony Corleone • Mary Corleone • Vinnie Mancini-Corleone •
Többi család | • Emilio Barzini • Ottilio Cuneo • Victor Stracci • Bruno Tattaglia • Philip Tattaglia •
Egyéb karakterek | • Genco Abbandando • Don Altobello • Luca Brasi • Willie Cicci • Don Ciccio • Pete Clemenza • Don Fanucci • Johnny Fontane • Paulie Gatto • Senator Pat Geary • Archbishop Gilday • Moe Greene • Frederick Keinszig • Khartoum • Cardinal Lamberto • Rocco Lampone • Licio Lucchesi • Lucy Mancini • Captain McCluskey • Al Neri • Johnny Ola • Frank Pentangeli • Hyman Roth • Carlo Rizzi • Virgil Sollozzo • Sal Tessio • Don Tommasino • Jack Woltz • Joey Zasa •
Lásd még | • Mario Puzo • Francis Ford Coppola • Albert Ruddy • Nino Rota • Krimi • Szervezett bűnözés • Maffia • La Cosa Nostra • Five Families • Szicília • Corleone • A Keresztapa (filmzene) • A Keresztapa II (filmzene) • A Keresztapa III (filmzene) • A Keresztapa: The Game •

A lap eredeti címe "http://hu.wikipedia.org../../../a/_/k/A_Keresztapa_III._217c.html"

Kategóriák: 1990 filmjei | A Keresztapa

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- العربية
- Dansk
- Deutsch
- Español
- Euskara
- Suomi
- Français
- Italiano
- Nederlands
- ‪Norsk (bokmål)‬
- Português
- Русский